stanford-oval/wikipedia huggingface dataset:
อำเภอสัตหีบ
ประวัติ

มีเรื่องเล่าว่า ช่วงประมาณรัชกาลที่ 5 และรัชกาลที่ 6 สัตหีบเป็นเพียงหมู่บ้านชายทะเล ชาวบ้านประกอบอาชีพทำไร่ ทำนา หาของป่า และประมง การคมนาคมจะใช้ทางน้ำโดยเรือเมล์หรือเรือใบ ส่วนทางบกมีแต่ทางเกวียน ถนนไปชลบุรียังไม่มี ภูมิประเทศส่วนใหญ่ยังเป็นป่ารกทึบ การเดินทางระหว่างเมืองจึงใช้เรือเป็นหลัก
พระบาทสมเด็จพระมงกุฎเกล้าเจ้าอยู่หัว ครั้นเมื่อพระองค์เสด็จประพาสทางชลมารคเลียบฝั่งทะเลตะวันออกของอ่าวไทย โดยเรือพระที่นั่ง มหาจักรี ในปี พ.ศ. 2457 พระองค์ได้เสด็จฯ มาประทับในอ่าวสัตหีบเพื่อทอดพระเนตรการซ้อมรบของกองทัพเรือด้วยในการเสด็จคราวนั้นพระองค์ได้ทอดพระเนตรหมู่บ้านสัตหีบ เห็นว่าเป็นชัยภูมิอันเหมาะสมที่จะตั้งเป็นฐานทัพเรือ จึงได้มีพระบรมราชโองการด้วยพระโอษฐ์ เมื่อวันที่ 17 ธันวาคม พ.ศ.2457 แก่พระยาราชเสนาผู้แทนสมุหเทศภิบาล มลทฑจันทบุรี และพระยาประชาไศรยสรเดช ผู้ว่าราชการเมืองชลบุรี ขณะทรงประทับอยู่ในเรือพระที่นั่งว่า มีพระราชประสงค์ที่ดินฝั่งตำบลสัตหีบ และที่ไกล้เคียงตลอดทั้งเกาะใหญ่น้อย บรรดาที่มีอยู่ริมฝั่งน้ำอย่าให้ผู้หนึ่งผู้ใดได้รับใบเหยียบย่ำหรือ กรรมสิทธิ์เป็นเจ้าของที่ดินบนฝั่งหรือเกาะที่สงวนไว้แล้วนั้นเป็นอันขาด
หลายท่านให้ความคิดเห็นว่า "สัตต" แปลว่า เจ็ด "หีบ" หมายถึง หีบ ฉะนั้นคำว่า "สัตหีบ" ก็น่าจะแปลว่า หีบเจ็ดใบ ซึ่งสอดคล้องตามตำนานประวัติเจ้าแม่แหลมเทียนว่าได้นำพระราชาลงในหีบเจ็ดใบเพื่อหลบหนียักษ์
อีกหลักฐานหนึ่งมาจากกองประวัติศาสตร์ทหารเรือระบุว่า เมื่อ พ.ศ. 2464 รัชกาลที่ 6 ได้เสด็จตรวจเยี่ยมหัวเมืองชายทะเล เพื่อจะสร้างแนวป้องกันชายฝั่งทะเลด้านนอกเพิ่มขึ้น เพราะป้อมพระจุลจอมเกล้าที่ปากน้ำสมุทรปราการนั้นใกล้เมืองหลวงมากเกินไป จึงทรงดำริหัวเมืองชายทะเลฝั่งตะวันออกเป็นที่ตั้งกองทัพเรือ เพื่อตรวจตรารักษาฝั่งและเขตน่านน้ำใหญ่ จึงพระราชทานนามว่า สัตตหีบ เนื่องจากพระองค์ทรงเห็นเกาะ 7 เกาะ เป็นที่กำบังลมให้แก่หมู่เรือได้ดี คำว่า "สัตหีบ" หมายถึง ที่กำบังเจ็ดแห่ง (หีบ = ที่บัง) อันหมายถึงเกาะต่าง ๆ กล่าวคือ เกาะพระ เกาะยอ เกาะหมู เกาะเตาหม้อ เกาะเณร เกาะสันฉลาม และเกาะเลา
สัตหีบแยกจากอำเภอบางละมุงเพื่อเป็น กิ่งอำเภอสัตหีบ เมื่อ พ.ศ. 2480 โดยประกอบด้วยตำบลสัตหีบและตำบลนาจอมเทียน และได้รับประกาศแต่งตั้งเป็น อำเภอสัตหีบ เมื่อ 1 มกราคม พ.ศ. 2496 ดังปรากฏในหนังสือราชกิจจานุเบกษา เล่มที่ 70 ตอนที่ 17 ลงวันที่ 10 มีนาคม พ.ศ. 2496 โดยมีนายอำเภอคนแรกชื่อ นายชุมพล อุทยานิก
เหตุการณ์สำคัญ

8 พฤษภาคม พ.ศ. 2487 เหตุเครื่องบินทิ้งระเบิด B-24J ประเทศสหรัฐอเมริกาหมายเลข 42-73302 ถูกกองทัพเรือ ยิงตก มีผู้เสียชีวิต 8 คน ถูกจับเป็นเชลย 2 คน ท่ามกลางสงครามมหาสมุทรแปซิฟิก
19 เมษายน พ.ศ. 2509 เป็นครั้งแรกในประวัติศาสตร์ชาติไทย เมื่อพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงเรือใบ ประเภทโอเค ขนาด 13 ฟุต ชื่อ "เวก้า" (VEGA) จากวังไกลกังวล อำเภอหัวหิน จังหวัดประจวบคีรีขันธ์ ตั้งแต่เวลา 04.28 น. ข้ามอ่าวไทยไปยังอ่าวเตยงาม ซึ่งมีระยะทางประมาณ 60 ไมล์ทะเล ด้วยพระองค์เองเพียงลำพัง ซึ่งทรงใช้เวลาในการแล่นใบในครั้งนี้ถึง 17 ชั่วโมงเต็ม โดยเสด็จถึงอ่าวเตยงามเมื่อเวลา 21.28 น. โดยได้ทรงนำธง "ราชนาวิกโยธิน" ข้ามอ่าวไทยมาด้วย หลังเสด็จถึง ทรงปักธง "ราชนาวิกโยธิน" เหนือยอดก้อนหินใหญ่ที่ชายหาดของอ่าวเตยงาม ได้ทรงลงพระปรมาภิไธยบนแผ่นศิลาจารึก เพื่อเป็นสิริมงคลและเพื่อเป็นเกียรติประวัติแก่กองทัพเรือสืบไป
6 มกราคม พ.ศ. 2561 เรือบรรทุกสินค้าชื่อ ไฮเดอราบัต ชนเข้ากับเรือประมงโชคชูชัย นับเป็นเหตุการณ์เรือชนกันจนมีผู้เสียชีวิต 4 ราย นับเป็นเหตุการณ์เรือชนกันจนมีผู้เสียชีวิตครั้งร้ายแรงรองลงมาจาก เหตุเรือโดยสารระหว่างศรีราชา-เกาะสีชัง ถูกเรือบรรทุกน้ำมันชนนอกชายฝั่ง ผู้โดยสารที่ติดอยู่ในเรือเสียชีวิต 119 คน จาก 131 คน ซึ่งเกิดที่อำเภอศรีราชา เมื่อวันที่ 6 มีนาคม พ.ศ. 2561
5 สิงหาคม พ.ศ. 2565 เหตุเพลิงไหม้เมาน์เทน บี สถานบันเทิงทำให้มีผู้เสียชีวิต 23 ราย
การแบ่งเขตการปกครอง > การปกครองส่วนภูมิภาค

อำเภอสัตหีบแบ่งเขตการปกครองออกเป็น 5 ตำบล 41 หมู่บ้าน ได้แก่
| 0 | 1 | 2 | 3 | 4 | 5 |
| --- | --- | --- | --- | --- | --- |
| 1. | สัตหีบ | (Sattahip) |  |  |  |
| 2. | นาจอมเทียน | (Na Chom Thian) |  |  |  |
| 3. | พลูตาหลวง | (Phlu Ta Luang) |  |  |  |
| 4. | บางเสร่ | (Bang Sare) |  |  |  |
| 5. | แสมสาร | (Samaesan) |  |  |  |
การแบ่งเขตการปกครอง > การปกครองส่วนท้องถิ่น

ท้องที่อำเภอสัตหีบประกอบด้วยองค์กรปกครองส่วนท้องถิ่น 8 แห่ง ได้แก่
เทศบาลเมืองสัตหีบ ครอบคลุมพื้นที่ตำบลสัตหีบ เฉพาะบางส่วนของหมู่ที่ 1–8; และตำบลพลูตาหลวง เฉพาะบางส่วนของหมู่ที่ 7
เทศบาลตำบลนาจอมเทียน ครอบคลุมพื้นที่ตำบลนาจอมเทียน เฉพาะหมู่ที่ 4, 9 และบางส่วนของหมู่ที่ 1–3, 8
เทศบาลตำบลบางเสร่ ครอบคลุมพื้นที่ตำบลบางเสร่ เฉพาะหมู่ที่ 1–2, 4, 8 และบางส่วนของหมู่ที่ 3, 5–6, 9–10
เทศบาลตำบลเขตรอุดมศักดิ์ ครอบคลุมพื้นที่ตำบลสัตหีบ เฉพาะหมู่ที่ 9 และบางส่วนของหมู่ที่ 1–8
เทศบาลตำบลเกล็ดแก้ว ครอบคลุมพื้นที่ตำบลบางเสร่ เฉพาะหมู่ที่ 7, 11 และบางส่วนของหมู่ที่ 3, 5–6, 9–10
เทศบาลตำบลเขาชีจรรย์ ครอบคลุมพื้นที่ตำบลนาจอมเทียน เฉพาะหมู่ที่ 5–7 และบางส่วนของหมู่ที่ 1–3, 8
องค์การบริหารส่วนตำบลพลูตาหลวง ครอบคลุมพื้นที่ตำบลพลูตาหลวง เฉพาะหมู่ที่ 1–6, 8 และบางส่วนของหมู่ที่ 7
องค์การบริหารส่วนตำบลแสมสาร ครอบคลุมพื้นที่ตำบลแสมสารทั้งตำบล
เศรษฐกิจ

ประชากรส่วนใหญ่ประกอบอาชีพรับราชการและประมงปัจจุบันมีแรงงานภาคอุตสาหกรรมที่ทำงานในนิคมอุตสาหกรรมรอบ ๆ มาพักอาศัยอยู่เป็นจำนวนมาก ขณะที่อาชีพเสริมได้แก่การเกษตร โดยมีผลผลิตสำคัญ เช่น มันสำปะหลัง มะม่วง ข้าว มะพร้าว อ้อย ทุเรียน กล้วย แตงโม กระท้อน และขนุน
การคมนาคม > ระบบขนส่งมวลชนในสัตหีบ

ในอำเภอสัตหีบมีระบบขนส่งมวลชลบริการอยู่ทั้งทางบกและราง โดยทางบกนั้นให้บริการโดยรถประจำทางสองแถวบริการขนส่งภายในและระหว่างเมือง ซึ่งคิวรถเริ่มต้นที่ตลาดสัตหีบโดยมี 6 เส้นทางเช่นไปยังนาเกลือ, บ้านฉาง ผู้คนในสัตหีบใช้บริการรถสองแถวสัตหีบเป็นขนส่งมวลชลหลักในพื้นที่ ส่วนใหญ่เป็นนักเรียนที่เดินทางไปโรงเรียน และรถตู้ร่วม.บขสกับมินิบัสที่สถานีขนส่งสัตหีบข้างวัดพระแม่ลูกประคำ ในบริการข่นส่งระหว่างเมืองส่วนใหญ่มีปลายทางที่ชลบุรีและกรุงเทพ โดยมีจุดรอและคิวรถตามถนนสุขุมวิท
อำเภอสัตหีบมีสถานีรถไฟบ้านพลูตาหลวงซึ่งตอนนี้ได้ขยายเพิ่มอีกสองสถานีไปที่ท่าเรือจุกเสม็ด มีรถไฟธรรมดาชั้นสามให้บริการทุกวันคือ สาย283/284 กับรถไฟสปรินเตอร์ ปรับอากาศ สาย 997/998 เก็บถาวร 2023-03-31 ที่ เวย์แบ็กแมชชีน ให้บริการเฉพาะวันเสาร์และอาทิตย์ โดยมีปลายทางเป็นสถานีรถไฟกรุงเทพมหานคร (หัวลำโพง)
การศึกษา

สถานศึกษาก่อนวัยเรียน
1.ศูนย์พัฒนาเด็กเล็กนาวิกโยธิน
2.ศูนย์พัฒนาเด็กเล็กทุ่งโปรง
3.ศูนย์พัฒนาเด็กค่ายเจษฎาราชเจ้า
4.ศูนย์พัฒนาเด็กเล็กกองเรือยุทธการ
5.ศูนย์พัฒนาเด็กเล็กบ้านรักเนอสเซอรี่
6.ศูนย์พัฒนาเด็กเล็ก ทร.๘ หน่วยบัญชาการต่อสู้อากาศยานและรักษาฝั่ง
สถาบันการศึกษาระดับประถมศึกษา มัธยมศึกษา อุดมศึกษา และกรมอาชีวศึกษา
โรงเรียนมารีวิทย์ สัตหีบ
โรงเรียนนาวิกโยธินบูรณะ
โรงเรียนสิงห์สมุทร
โรงเรียนสัตหีบวิทยาคม ตำบลนาจอมเทียน
โรงเรียนพลูตาหลวงวิทยา
โรงเรียนธัมมสิริศึกษาสัตหีบ
โรงเรียนบำรุงศิษย์ศึกษา
โรงเรียนจุฬเทพบางเสร่
โรงเรียนอนุบาลบ้านเตาถ่าน
โรงเรียนชุมชนบ้านบางเสร่
โรงเรียนเลิศปัญญา
โรงเรียนบ้านอำเภอ
โรงเรียนราษฏร์ประดิษฐ์วิทยา
โรงเรียนบ้านหินวง
โรงเรียนวัดนาจอมเทียน
โรงเรียนบ้านสัตหีบ
วิทยาลัยเทคโนโลยีพาณิชยการสัตหีบ บ้านอำเภอ
โรงเรียนจอมเทียนบริหารธุรกิจ ตำบลบางเสร่
วิทยาลัยเทคนิคสัตหีบ ตำบลนาจอมเทียน
วิทยาลัยเกษตรและเทคโนโลยีชลบุรี ตำบลนาจอมเทียน
โรงเรียนชุมพลทหารเรือ, โรงเรียนพันจ่า (พื้นที่สัตหีบ) กรมยุทธศึกษาทหารเรือ เกล็ดแก้ว ตำบลบางเสร่
โรงเรียนผู้รู้ ญสส.๘๐
โรงเรียนสัตหีบ สาขา ๑ (เขตฐานทัพฯ)
โรงเรียนสัตหีบ สาขา ๒ (เขตกองเรือฯ)
โรงเรียนจุกเสม็ด (หน่วยบัญชาการต่อสู้อากาศยาน และรักษาฝั่ง)
โรงเรียนเกล็ดแก้ว
โรงเรียนวัดเขาคันธมาทน์
โรงเรียนวัด กม.๕
โรงเรียนวัดเขาบายศรี
สถาบันการจัดการปัญญาภิวัฒน์ วิทยาเขตอีอีซี (อู่ตะเภา)
แหล่งน้ำจืด

อ่างเก็บน้ำหนองตะเคียน
อ่างเก็บน้ำโรงเรียนชุมพล
อ่างเก็บน้ำห้วยตู้ 1-2
อ่างเก็บน้ำภูติอนันต์
อ่างเก็บน้ำพลูตาหลวง
โรงพยาบาล

โรงพยาบาลอาภากรเกียรติวงศ์ ฐานทัพเรือสัตหีบ
โรงพยาบาลสัตหีบ กม. 10 กระทรวงสาธารณสุข
โรงพยาบาลวัดญาณสังวราราม
โรงพยาบาลสมเด็จพระนางเจ้าสิริกิติ์ กรมแพทย์ทหารเรือ
แหล่งท่องเที่ยว

สวนน้ำรามายณะ
สวนนงนุช
หาดบางเสร่
หาดบ้านอำเภอ
หาดเตยงาม
โคลัมเบีย พิคเจอร์ส อควาเวิร์ส
วัดญาณสังวราราม
เขตห้ามล่าสัตว์ป่าเขาชีโอน
วิหารเซียน
เขาชีจรรย์
สวนสนุกเลเจนด์ สยาม
วัดสัตหีบ (วัดหลวงพ่ออี๋)
วัดบางเสร่คงคาราม (วัดบางเสร่ใน)
วัดสามัคคีบรรพต (วัดบางเสร่นอก)
วัดทรงเมตตาวนาราม
หาดดงตาล
หาดน้ำใส
หาดสอ
สวนกรมหลวงชุมพรฯ
หาดนางรำ
หาดนางรอง
ศูนย์อนุรักษ์พันธุ์เต่าทะเล กองทัพเรือ
หาดทรายแก้ว โรงเรียนชุมพลทหารเรือ
สวนสมุนไพรพรอุดม
อุทยานใต้ทะเลเกาะขาม เกาะแสมสาร
พิพิธภัณฑ์ธรรมชาติวิทยาเกาะและทะเลไทย
เรือหลวงจักรีนฤเบศร
ไทธานี หมู่บ้านวัฒนธรรมและศิลปะ
หาดนาจอมเทียน
สวนสาธารณะ

หนองตะเคียน (ปรับปรุงล่าสุดด้วยงบประมาณ 140 ล้านบาท: พ.ศ. 2550)
สวนแฮปปี้ในเขตกองเรือยุทธการ
สวนสาธารณะเทศบาลเมืองบางเสร่
แหล่งข้อมูลอื่น

เทศบาลเมืองสัตหีบ เก็บถาวร 2017-06-19 ที่ เวย์แบ็กแมชชีน
เทศบาลตำบลเขตรอุดมศักดิ์
รถสองแถวสาย1631-จ เลขรถ11 เส้นทางสัตหีบ-นาเกลือ จอดรอที่หน้าร้านทองปัญญา ถนนเทศบาล7 ในบริเวณตลาดสัตหีบ
แอนดรอยด์ 13

Operating system
| --- | --- |
หนึ่งในรุ่นระบบปฏิบัติการของ แอนดรอยด์

หน้าหลักของแอนดรอยด์ 13 บนกูเกิล พิกเซล
ผู้พัฒนา: กูเกิล
ตระกูล: แอนดรอยด์
วันที่เปิดตัวอย่างเป็นทางการ: 15 สิงหาคม 2022; 2 ปีก่อน (2022-08-15)
รุ่นก่อนหน้า: แอนดรอยด์ 12
รุ่นหลัง: แอนดรอยด์ 14
เว็บไซต์ทางการ: android.com/android-13/ 
แอนดรอยด์ 13 เป็น เวอร์ชันหลักลำดับที่ 13 และเป็นเวอร์ชันที่ 20 ของ แอนรดอยด์ ซึ่งเป็นระบบปฏิบัติการมือถือที่พัฒนาโดย โอเพนแฮนด์เซตอัลไลแอนซ์ ซึ่งนำโดย กูเกิล เปิดตัวสู่สาธารณะและ Android Open Source Project (AOSP) เมื่อวันที่ 15 สิงหาคม 2022  อุปกรณ์แรกที่จะมาพร้อม แอนดรอยด์ 13 คือ พิกเซล 7 และ 7 โปร
ข้อมูลเมื่อ กรกฎาคม 2024, 21% ของอุปกรณ์ใช้แอนดรอยด์ 13 ทำให้เป็นเวอร์ชั่นของแอนดรอยด์ที่ใช้มากที่สุดอันดับที่ 2 ตามหลัง แอนดรอยด์ 14 ที่ 28%.
ประวัติ

แอนดรอยด์ 13 (ชื่อรหัสภายในว่า Tiramisu)   ได้รับการประกาศในบล็อกแอนดรอยด์ที่โพสต์เมื่อวันที่ 10 กุมภาพันธ์ 2022  และ Developer Preview แรกได้เปิดตัวทันทีสำหรับซีรีย์กูเกิลพิกเซล (จาก พิกเซล 4 เป็น พิกเซล 6 โดยเลิกรองรับ พิกเซล 3 และ พิกเซล 3เอ ) เปิดตัวประมาณ 4 เดือนหลังจากเวอร์ชันเสถียรของ แอนดรอยด์ 12 Developer Preview 2 ตามมาในภายหลังและเปิดตัวในเดือนมีนาคม  เบต้า 1 เปิดตัวเมื่อวันที่ 26 เมษายน 2022  กูเกิลเปิดตัวเบต้า 2 ในงาน Google I/O เมื่อวันที่ 11 พฤษภาคม 2022  มีกำหนดเปิดตัวเวอร์ชันเบต้าอีกสองเวอร์ชันในเดือนมิถุนายนและกรกฎาคม แพลตฟอร์มได้รับความเสถียรในเดือนมิถุนายนด้วยเวอร์ชันเบต้า 3 การเปิดตัวแอนดรอยด์ 13 เวอร์ชันสุดท้ายเริ่มขึ้นในวันที่ 15 สิงหาคม เมื่อมีการเผยแพร่อัปเดตสำหรับโทรศัพท์กูเกิล พิกเซลและส่งต่อไปยัง Android Open Source Project
โลโก้ Developer Preview ของ แอนดรอยด์ 13
ขบวนการซูเปอร์อิเล็กตรอน ไบโอแมน

| ขบวนการซูเปอร์อิเล็กตรอน ไบโอแมน |
| --- | --- |

ประเภท: โทกูซัตสึ บันเทิงคดีแนวซูเปอร์ฮีโร บันเทิงคดีแนววิทยาศาสตร์ แฟนตาซี
สร้างโดย: บริษัทโทเอ
พัฒนาโดย: ฮิโรฮิซะ โซดะ
กำกับโดย: นางาฟูมิ โฮริ
แสดงนำ: เรียวซุเกะ ซากาโมโตะ นาโอโตะ โอตะ อากิโตะ โอซูงะ ยูกิ ยาจิมะ ซูมิโกะ ทานากะ มิจิโกะ มากิโนะ มูเนมารุ โคดะ ฮิโรฮิซะ นากาตะ โยโกะ อาซูกะ ยูการิ โอชิมะ สตรอง คงโงะ
บรรยายโดย: อิจิโร มูราโกชิ
ผู้ประพันธ์เพลง: ทัตสึมิ ยาโนะ
ประเทศแหล่งกำเนิด: ญี่ปุ่น
จำนวนตอน: 51
การผลิต
ผู้อำนวยการสร้าง: โมริโยขิ คาโต (ทีวีอาซาฮิ) เซจิ อาเบะ (โทเอ) ทาเกยูกิ ซูซูกิ (โทเอ) ยาซูฮิโระ โทมิตะ (บริษัทตัวแทนโทเอ)
ความยาวตอน: 20 นาที
บริษัทผู้ผลิต: ทีวีอาซาฮิ บริษัทโทเอ บริษัทตัวแทนโทเอ
ออกอากาศ
เครือข่าย: ทีวีอาซาฮิ
ออกอากาศ: 4 กุมภาพันธ์ ค.ศ. 1984 (1984-02-04) – 26 มกราคม ค.ศ. 1985 (1985-01-26)
โชวเด็นชิ ไบโอแมน หรือ ขบวนการซูเปอร์อิเล็กตรอน ไบโอแมน (ญี่ปุ่น: 超電子バイオマン; โรมาจิ: Chōdenshi Baioman; ทับศัพท์: โชเด็นชิ ไบโอมัง) เป็นภาพยนตร์แนวขบวนการนักสู้ ลำดับที่ 8 ของประเทศญี่ปุ่น ออกอากาศทางสถานีโทรทัศน์ทีวีอาซาฮิ ทุกวันเสาร์ เวลา 18.00-18.30 น. ตามเวลาประเทศญี่ปุ่น โดยเริ่มออกอากาศตั้งแต่เมื่อวันที่ 4 กุมภาพันธ์ ค.ศ. 1984 ถึง 26 มกราคม ค.ศ. 1985 รวมความยาวทั้งสิ้น 51 ตอน และมีตอนพิเศษสำหรับออกฉายในโรงภาพยนตร์อีก 1 ตอน (ออกฉาย 17 กรกฎาคม ค.ศ. 1984) ในประเทศไทยออกอากาศทางสถานีโทรทัศน์สีกองทัพบกช่อง 7 ทุกวันเสาร์-อาทิตย์ เวลา 10:00 น. ตั้งแต่เดือนเมษายน 2528 ถึึง พฤษภาคม 2529
เนื้อเรื่อง

ในอดีต ดาวไบโอที่มีอารยธรรมเจริญรุ่งเรืองกว่าโลกมนุษย์ ต้องพังพินาศลงจากสงครามครั้งใหญ่บนดวงดาว ที่เกิดจากการนำการค้นพบทางวิทยาศาสตร์ที่เรียกว่า อนุภาคไบโอ มาใช้ทำลายล้างกันเอง ทำให้ฝ่ายพันธมิตรเพื่อสันติภาพแห่งดาวไบโอ ซึ่งต้องการที่จะเห็นการใช้อนุภาคไบโอไปในทางสันติ จึงได้ส่งหุ่นยนต์ยักษ์ไบโอโรโบ และหุ่นยนต์ผู้ช่วยชื่อว่าพีโบมายังโลกมนุษย์ เพื่อเป็นการป้องกันไม่ให้เกิดโศกนาฏกรรมแบบเดียวกันกับดาวไบโอ ที่เกิดจากการใช้ความก้าวหน้าทางเทคโนโลยีไปในทางที่ผิด ซ้ำรอยเดิมอีกครั้งบนโลกมนุษย์ ไบโอโรโบได้เดินทางมาถึงโลกในศตวรรษที่ 15 พร้อมกับได้แผ่อนุภาคไบโอไปยังมนุษย์โลกในสมัยนั้น 5 คน ที่บังเอิญได้พบเห็นการมาถึงของไบโอโรโบ
5 ศตวรรษให้หลัง ดร.แมน นักวิทยาศาสตร์อัจฉริยะผู้บ้าคลั่ง ได้ใช้ความรู้ทางวิทยาศาสตร์ดัดแปลงตัวเองเป็นไซบอร์ก และสร้างกองกำลังหุ่นยนต์ชื่อว่า จักรวรรดิ์เกียร์ ซึ่งมีฐานบัญชาการนีโอกราดอยู่ที่ขั้วโลกใต้ โดยเชื่อว่าพวกตนซึ่งเป็นหุ่นยนต์มีความเจริญสูงส่งกว่ามนุษย์ จึงมุ่งหมายจะยึดครองโลก ด้านพีโบ และหุ่นยนต์ยักษ์ไบโอโรโบได้ตื่นขึ้นจากการหลับใหล และออกรวบรวมหนุ่มสาวจำนวน 5 คน ผู้สืบเชื้อสายจากมนุษย์โลกที่ได้อาบอนุภาคไบโอในอดีต รวมกันเป็นไบโอแมน เข้าต่อสู้หยุดยั้งความทะเยอทะยานของ ดร.แมน และจักรวรรดิ์เกียร์ เพื่อรักษาสันติภาพของโลกมนุษย์
จักรวรรดิใหม่ เกียร์ > จูนอยด์

กลุ่มสัตว์ประหลาดของเกียร์ ทำหน้าที่ต่อกรกับไบโอแมนควบคู่กับกลุ่มบิ๊กทรี
แหล่งข้อมูลอื่น

スーパー戦隊百科：超電子バイオマン เก็บถาวร 2007-12-25 ที่ เวย์แบ็กแมชชีน (ญี่ปุ่น)
ไบโอแมน ที่ supersentai.com (อังกฤษ)
อำเภออรัญประเทศ

สำหรับความหมายอื่นของ "อรัญประเทศ" ดูที่ อรัญประเทศ (แก้ความกำกวม)
| อำเภออรัญประเทศ |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Aranyaprathet
ประตูชัยอรัญประเทศ
คำขวัญ: สุดแดนสยามบูรพา ย่านการค้าอินโดจีน ชนท้องถิ่นห้าชาติ พระสยามเทวาธิราชศักดิ์สิทธิ์ แหล่งผลิตผ้าทอมือ เลื่องชื่อแตงแคนตาลูป
แผนที่จังหวัดสระแก้ว เน้นอำเภออรัญประเทศ
พิกัด: 13°48′53″N 102°4′19″E﻿ / ﻿13.81472°N 102.07194°E﻿ / 13.81472; 102.07194
ประเทศ:  ไทย
จังหวัด: สระแก้ว
พื้นที่
 • ทั้งหมด: 821.265 ตร.กม. (317.092 ตร.ไมล์)
ประชากร (2567)
 • ทั้งหมด: 93,451 คน
 • ความหนาแน่น: 113.85 คน/ตร.กม. (294.9 คน/ตร.ไมล์)
รหัสไปรษณีย์ : 27120
รหัสภูมิศาสตร์: 2706
ที่ตั้งที่ว่าการ: ที่ว่าการอำเภออรัญประเทศ หมู่ที่ 2 ถนนธนะวิถี ตำบลบ้านใหม่หนองไทร อำเภออรัญประเทศ จังหวัดสระแก้ว 27120
 ส่วนหนึ่งของสารานุกรมประเทศไทย
อรัญประเทศ เป็นอำเภอชายแดนทางด้านตะวันออกของประเทศไทย ห่างจากอำเภอเมืองสระแก้ว 52 กิโลเมตร มีแนวชายแดนติดต่อกับเมืองปอยเปต ประเทศกัมพูชา เดิมเป็นอำเภอหนึ่งในจังหวัดกบินทร์บุรี จนวันที่ 31 มีนาคม พ.ศ. 2468 อำเภอก็ถูกยุบรวมกับจังหวัดปราจีนบุรี ปัจจุบันเป็นอำเภอหนึ่งของจังหวัดสระแก้วซึ่งเป็นจังหวัดที่ตั้งขึ้นมาใหม่เมื่อวันที่ 1 ธันวาคม พ.ศ. 2536 และเป็นอำเภอที่มีความเจริญมากกว่า อำเภอเมืองสระแก้ว เนื่องจากเป็นเมืองติดชายแดนและมีโครงสร้างคมนาคมที่กว้างขวางสามารถขยายเมืองได้มากกว่าอำเภอเมืองสระแก้ว
ที่ตั้งและอาณาเขต

อำเภออรัญประเทศตั้งอยู่ทางทิศตะวันออกของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอวัฒนานครและอำเภอโคกสูง
ทิศตะวันออก ติดต่อกับปอยเปต จังหวัดบันทายมีชัย ประเทศกัมพูชา
ทิศใต้ ติดต่อกับประเทศกัมพูชาและอำเภอคลองหาด
ทิศตะวันตก ติดต่อกับอำเภอคลองหาดและอำเภอวัฒนานคร
ลักษณะภูมิอากาศ

สภาพภูมิอากาศแบ่งออกได้เป็น 3 ฤดูกาล
ฤดูร้อน เริ่มต้นแต่เดือนกุมภาพันธ์-เดือนเมษายน
ฤดูฝน ตั้งแต่เดือนพฤษภาคม-เดือนตุลาคม
ฤดูหนาว ตั้งแต่เดือนพฤศจิกายน-เดือนมกราคม
อุณหภูมิโดยเฉลี่ย 27.5-28.78 องศาเซลเซียส
การแบ่งเขตการปกครอง > การปกครองส่วนภูมิภาค

อำเภออรัญประเทศแบ่งเขตการปกครองออกเป็น 13 ตำบล 114 หมู่บ้าน
| ลำดับ | อักษรไทย | อักษรโรมัน | จำนวนประชากร (ธันวาคม 2567) |
| --- | --- | --- | --- |
| 1. | อรัญประเทศ | Aranyaprathet | 17,876 |
| 2. | เมืองไผ่ | Mueang Phai | 4,548 |
| 3. | หันทราย | Han Sai | 5,801 |
| 4. | คลองน้ำใส | Khlong Nam Sai | 5,789 |
| 5. | ท่าข้าม | Tha Kham | 5,327 |
| 6. | ป่าไร่ | Pa Rai | 7,150 |
| 7. | ทับพริก | Thap Phrik | 3,784 |
| 8. | บ้านใหม่หนองไทร | Ban Mai Nong Sai | 10,471 |
| 9. | ผ่านศึก | Phan Suek | 6,862 |
| 10. | หนองสังข์ | Nong Sang | 7,548 |
| 11. | คลองทับจันทร์ | Khlong Thap Chan | 4,989 |
| 12. | ฟากห้วย | Fak Huai | 7,758 |
| 13. | บ้านด่าน | Ban Dan | 5,298 |
การแบ่งเขตการปกครอง > การปกครองส่วนท้องถิ่น

ท้องที่อำเภออรัญประเทศประกอบด้วยองค์กรปกครองส่วนท้องถิ่น 13 แห่ง ได้แก่
เทศบาลเมืองอรัญญประเทศ ครอบคลุมพื้นที่ตำบลอรัญประเทศทั้งตำบล
เทศบาลตำบลฟากห้วย ครอบคลุมพื้นที่ตำบลฟากห้วยทั้งตำบล
เทศบาลตำบลบ้านด่าน ครอบคลุมพื้นที่ตำบลบ้านด่านทั้งตำบล
เทศบาลตำบลป่าไร่ ครอบคลุมพื้นที่ตำบลป่าไร่ทั้งตำบล
เทศบาลตำบลบ้านใหม่หนองไทร ครอบคลุมพื้นที่ตำบลบ้านใหม่หนองไทรทั้งตำบล
องค์การบริหารส่วนตำบลเมืองไผ่ ครอบคลุมพื้นที่ตำบลเมืองไผ่ทั้งตำบล
องค์การบริหารส่วนตำบลหันทราย ครอบคลุมพื้นที่ตำบลหันทรายทั้งตำบล
องค์การบริหารส่วนตำบลคลองน้ำใส ครอบคลุมพื้นที่ตำบลคลองน้ำใสทั้งตำบล
องค์การบริหารส่วนตำบลท่าข้าม ครอบคลุมพื้นที่ตำบลท่าข้ามทั้งตำบล
องค์การบริหารส่วนตำบลทับพริก ครอบคลุมพื้นที่ตำบลทับพริกทั้งตำบล
องค์การบริหารส่วนตำบลผ่านศึก ครอบคลุมพื้นที่ตำบลผ่านศึกทั้งตำบล
องค์การบริหารส่วนตำบลหนองสังข์ ครอบคลุมพื้นที่ตำบลหนองสังข์ทั้งตำบล
องค์การบริหารส่วนตำบลคลองทับจันทร์ ครอบคลุมพื้นที่ตำบลคลองทับจันทร์ทั้งตำบล
การสาธารณสุข

โรงพยาบาลรัฐบาล 1 แห่ง
โรงพยาบาลอรัญประเทศ
โรงพยาบาลสังกัดกระทรวงกลาโหม 1 แห่ง
โรงพยาบาลค่ายสุรสิงหนาท อำเภออรัญประเทศ
โรงพยาบาลเอกชน 1 แห่ง   โรงพยาบาลเกษมราษฎร์ อินเตอร์เนชั่นแนล อรัญประเทศ
หน่วยงานสาธารณสุข
สำนักงานสาธารณสุขอำเภอ  1 แห่ง
โรงพยาบาลส่งเสริมสุขภาพตำบล(รพ.สต.) 16 แห่ง
สถานีกาชาด ที่ 6 จำนวน 1 แห่ง
แหล่งข้อมูลอื่น

เว็บไซต์เทศบาลตำบลบ้านด่าน เก็บถาวร 2010-08-10 ที่ เวย์แบ็กแมชชีน
เว็บไซต์วิทยาลัยเกษตรและเทคโนโลยีสระแก้ว เก็บถาวร 2011-06-02 ที่ เวย์แบ็กแมชชีน
13°41′16″N 102°30′22″E﻿ / ﻿13.68778°N 102.50611°E﻿ / 13.68778; 102.50611
ด่านอรัญประเทศ
ภัสสร บุณยเกียรติ

| ภัสสร เหลียวรักวงศ์ |
| --- | --- |
ชื่อเกิด: ภัสสร บุณยเกียรติ
ชื่ออื่น: ภัสสร เหลียวรักวงศ์
เกิด: 8 กุมภาพันธ์ พ.ศ. 2512 (56 ปี) ประเทศไทย
คู่สมรส: ธีรพงษ์ เหลียวรักวงศ์
บุตร: อินทัช เหลียวรักวงศ์
อาชีพ: นักแสดง นักร้อง
ปีที่แสดง: พ.ศ. 2532–ปัจจุบัน
ผลงานเด่น: แม่เบี้ย (2532) น้องเมีย (2533) หลงไฟ (2533) โซ่เสน่หา (2546) ขิงก็รา ข่าก็แรง (2549) สงครามนางฟ้า (2551) ปอบผีฟ้า (2552) ค่าของคน (2554) มารยาริษยา (2555) ไม่สิ้นไร้ไฟสวาท (2558) เลือดตัดเลือด (2558) ลูกไม้ไกลต้น (2559) หีบหลอนซ่อนวิญญาณ (2562)   สวยซ่อนคม (2562)
สังกัด: คีตา เรคคอร์ดส
รางวัล
พระสุรัสวดี: ตุ๊กตาเงินดาวรุ่งฝ่ายหญิง พ.ศ. 2532 - นักเลง  ผู้แสดงนำฝ่ายหญิงยอดเยี่ยม พ.ศ. 2532 - แม่เบี้ย พ.ศ. 2533 - หลงไฟ
ภัสสร เหลียวรักวงศ์ (สกุลเดิม: บุณยเกียรติ; เกิด 8 กุมภาพันธ์ พ.ศ. 2512) ชื่อเล่น ฮันนี่ เป็นนักแสดงและนักร้องชาวไทย เข้าร่วมประกวดนางสาวไทยปี พ.ศ. 2531 เข้ารอบ 10 คนสุดท้ายและได้ตำแหน่งขวัญใจช่างภาพโดยนางสาวไทยปีนั้นคือภรณ์ทิพย์ นาคหิรัญกนก ซึ่งต่อมาได้เป็นนางงามจักรวาล 1988 และเธอได้เป็นตัวแทนสาวไทยไปประกวดมิสอินเตอร์เนชันแนล ปี 1988 ที่ กิฟุ ญี่ปุ่น ได้ตำแหน่งขวัญใจช่างภาพโดยไม่ผ่านเข้ารอบใดๆ
ประวัติ

สู่การเป็นนักแสดงภาพยนตร์และละครหลายเรื่อง แต่งานที่โด่งดังสุดขีด ทำให้ชาวบ้านเรียกฮันนี่ได้สนิทปาก ก็เห็นจะเป็นงานเพลงชุดแรกในชีวิตในมาดนางเสือสาว ที่ตั้งชื่ออัลบั้มยืดยาวมากกว่าอัลบั้มเพลงยุคนั้น "ดวงตาข้างขวาของฉันคล้ายเป็นเนื้อเยื่อพิเศษ" ภายใต้สังกัด "คีตาเรคคอร์ด" แม้ว่าประสบการณ์การเป็นนักร้องยังอยู่ในระดับที่ยังไม่ถึงที่สุด แต่ตัวเพลงต่างๆ ก็สามารถวางภาพลักษณ์ของเธอได้ดีสมน้ำสมเนื้อไม่น่าเกลียด แต่ที่ยิ่งรักและยิ่งเกลียดที่สุดก็คือ การแสดงคอนเสิร์ตครั้งใหญ่ของเธอ ที่ชาวบ้านเรียกว่า "คอนเสิร์ตเรทอาร์" จนเป็นที่วิพากษ์วิจารณ์จากหลายๆ ฝ่าย ถึงขั้นมีการจัดอภิปรายและเสวนาเกี่ยวกับความแรงของเธอตามสถาบันชั้นนำต่างๆ  เรียกว่าเธอสมเป็นเสือปืนไวจริงๆ ความแรงของงานเพ
ลงชุดแรกที่ขายดีมาก บวกกับกระแส จนมีต้องเพิ่มปกพิเศษ "ไม่อยากจะบอกว่าดวงตาข้างซ้ายของฉันก็มีเนื้อเยื่อพิเศษ" ตามออกมาด้วยการเอาบทเพลง "เสือ" มารีมิกซ์ดนตรีใหม่ให้คึกคักกว่าเดิม[ต้องการอ้างอิง] โดยมียอดขายชุดแรกรวมทั้งหมด 8.9 แสนชุด ฮันนี่ประสบความสำเร็จสูงสุดในช่วงสั้น ๆ[ต้องการอ้างอิง] และเธอทิ้งงานเพลงชุดที่ 2 ที่จะต่อยอดให้เธอกลายเป็นซุปเปอร์สตาร์[ต้องการอ้างอิง] ซึ่งทางทีมงานได้เตรียมชื่ออัลบั้มไว้แล้วว่า "น้ำผึ้งร้อนดั่งไฟ ใครโดนมันหลอมละลายทันที"[ต้องการอ้างอิง] และได้บันทึกเสียงเพลง "จูบสุดท้าย" ที่เป็นซิงเกิ้ลแรกเอาไวเรียบร้อย[ต้องการอ้างอิง] แต่ฮันนี่ทิ้งทุกอย่าง เพื่อไปใช้ชีวิตครอบครัว[ต้องการอ้างอิง] และต่อมาในปี 2539 ฮันนี่กกลับมาร้องเพลงอีกครั้งในชุด "ไม่กัดหรอก" โดยภาพลักษณ์ยังยึดคอนเซปท์เดิม แต่ด้วยวัยที่เพิ่มขึ้นจึงสวนทางกับภาพเซ็กซี่ในแบบเก่า จึงทำให้เธอต้องถอยหลัง และกลับไปตั้งหลักกับงานแสดงเป็นงานหลัก[ต้องการอ้างอิง]
วงการบันเทิง

ด้านบทบาทการแสดง เริ่มแสดงละครโทรทัศน์เรื่อง ช่อปาริชาต ทางช่อง 7 สี  และแสดงภาพยนตร์เรื่อง นักเลง และ แม่เบี้ย ในปี พ.ศ. 2532 จนได้รับรางวัลตุ๊กตาทอง 2 ตัวในปีเดียวกันคือ สาขาผู้แสดงนำหญิงยอดเยี่ยม จากเรื่อง แม่เบี้ย และรางวัลดาวรุ่งหญิงยอดเยี่ยมจากเรื่อง นักเลง
ฮันนี่จบจากเซ็นต์โยเซฟแล้วเข้าเรียนต่อที่พระนครธุรกิจ ก้าวเข้าสู่วงการบันเทิงด้วยหลากหลายบทบาททั้งแสดงภาพยนตร์ และถ่ายแบบ ในภาพลักษณ์ที่เน้นความเซ็กซี่ ชีวิตส่วนตัวสมรสกับธีรพงษ์ เหลียวรักวงศ์ ช่างภาพนู้ด มีบุตรชาย 1 คน ชื่อ อินทัช เหลียวรักวงศ์ ปัจจุบันได้เป็นนักแสดงแล้ว จากนั้นหายจากวงการไปพักใหญ่ จนกลับมาแสดงละครให้กับช่องต่าง ๆ อีกครั้ง โดยในปี 2550 ได้รับรางวัล ok!award : sexy foever จากนิตยสาร ok![ต้องการอ้างอิง]
ผลงาน > ละครเวที

ละครเวทีมณเฑียรทองเธียเตอร์ พรายน้ำ (2532) ภัสสร, แสงระวี, ทรงสิทธิ์
ละครเพลง เธอคือดวงใจ (2549) จักพรรณ, เข็มอัปสร, สันติสุข, ภัสสร
ผลงาน > ภาพยนตร์

2532 นักเลง คู่กับ สามารถ พยัคฆ์อรุณ
2532 แม่เบี้ย  คู่กับ ลิขิต เอกมงคล
2533 หัวใจห้องที่ 5 ยุรนันท์ ภมรมนตรี
2533 น้องเมีย ฉัตรชัย เปล่งพานิช
2533 หลงไฟ คู่กับ สันติสุข พรหมศิริ
2533 แรงฤทธิ์พิศวาส คู่กับ ยุรนันท์ ภมรมนตรี
2533 ก่อนจะสิ้นแสงตะวัน คู่กับ ลิขิต เอกมงคล และ พันนา ฤทธิไกร
2553 สมานฉัน คู่กับ โกวิท วัฒนกุล
2553 ผู้ชายลั้นลา คู่กับ กิตติ เชี่ยววงศ์กุล
2566 อิสานซอมบี้ รับบทแม่น้อย คู่สุเชาว์ พงษ์วิไล
2567 ผู้บ่าวนิกะห์
ผลงาน > ผลงานเพลง

นางเอกมิวสิควีดีโอเพลง แคนลำโขง คู่กับ เฮนรี่ ปรีชาพานิช ของเจ้าฟ้าหญิงจุฬาภรณ์วัลยลักษณ์
นางเอกมิวสิควีดีโอเพลง ฉากสุดท้าย ของ พัณนิดา เศวตาสัย
นางเอกมิวสิควีดีโอเพลง เธอคนเดียว ของ ฟอร์เอฟเวอร์
อัลบั้ม ดวงตาข้างซ้ายของฉันคล้ายมีเนื้อเยื่อพิเศษ (2533)
อัลบั้ม ไม่กัดหรอก (2540)
เพลงประกอบละคร ผู้ชายไม้ประดับ (2538)
เพลงประกอบละคร เติมรักให้เต็ม
คอนเสิร์ต
คอนเสิร์ต เรทอาร์ 2533
คอนเสิรต บานฉ่ำ 2535
คอนเสิร์ต ขอเป็นพระเอก (นีโน่) 2534 (ฮันนี่ถูกวางตัวเป็นแขกรับเชิญแต่ป่วยจนขึ้นเวทีไม่ได้)
คอนเสิร์ต Kita Back to The Future 2550
กรีนคอนเสิร์ตครั้งที่ 18 The Lost Love Song ร้อยเพลงรักที่หายไป 2558
The Time Machine Concert 1-2 ก.ค. 2566
ทัวร์ทั่วประเทศคอนเสิร์ตเรทอาร์ 2533 - 2535
รางวัลที่ได้รับ

รางวัลพระราชทานพระสุรัสวดี ครั้งที่ 13 ประจำปี พ.ศ. 2532 สาขารางวัลพิเศษตุกตาเงินดาวรุ่งฝ่ายหญิง จากภาพยนตร์เรื่อง นักเลง
รางวัลพระราชทานพระสุรัสวดี ครั้งที่ 13 ประจำปี พ.ศ. 2532 สาขาผู้แสดงนำฝ่ายหญิงยอดเยี่ยม จากภาพยนตร์เรื่อง แม่เบี้ย
รางวัลพระราชทานพระสุรัสวดี ครั้งที่ 14 ประจำปี พ.ศ. 2533 สาขาผู้แสดงนำฝ่ายหญิงยอดเยี่ยม จากภาพยนตร์เรื่อง หลงไฟ
รางวัลพระราชทานพระสุรัสวดี ครั้งที่ 15 ประจำปี พ.ศ. 2534 มีรายชื่อติด 1ใน5เข้าชิงรางวัลผู้แสดงนำฝ่ายหญิงยอดเยี่ยม จากภาพยนตร์เรื่อง น้องเมีย
แหล่งข้อมูลอื่น

ภัสสร บุณยเกียรติ ที่อินสตาแกรม
| ด ค กรางวัลพระราชทานพระสุรัสวดี สาขานักแสดงนำหญิงยอดเยี่ยม |
| --- | --- |
2500–2525:  วิไลวรรณ วัฒนพานิช (2500)  อมรา อัศวนนท์ (2501)  รัตนาภรณ์ อินทรกำแหง (2502)  สมจิตต์ ทรัพย์สำรวย (2503)  เมตตา รุ่งรัตน์ (2505)  พิศมัย วิไลศักดิ์ (2506)  เพชรา เชาวราษฎร์ (2507)  เนาวรัตน์ วัชรา (2508)  ภัทราวดี ศรีไตรรัตน์ (2517)  บุปผารัตน์ ญาณประสิทธิกุล (2519)  มยุรฉัตร เหมือนประสิทธิเวช (2520)  จันทรา ชัยนาม (2522)  เนาวรัตน์ ยุกตะนันท์ (2524)  จารุณี สุขสวัสดิ์ (2525) 
2525–2550:  จารุณี สุขสวัสดิ์ (2526)  สินจัย หงษ์ไทย (2527)  สิริวิมล เจริญปุระ (2528)  นาถยา แดงบุหงา (2529)  พิม วัฒนพานิช (2530)  จินตหรา สุขพัฒน์ (2531)  ภัสสร บุญยเกียรติ (2532)  ภัสสร บุญยเกียรติ (2533)  จินตหรา สุขพัฒน์ (2534)  ธิดา ธีรรัตน์ (2535)  ธิดา ธีรรัตน์ (2536)  สินจัย หงษ์ไทย (2537)  สุทธิดา เกษมสันต์ ณ อยุธยา (2538)  ศิริลักษณ์ ผ่องโชค (2539)  กุลสตรี ศิริพงษ์ปรีดา (2540)  เมทินี กิ่งโพยม (2541)  ลลิตา ปัญโญภาส (2542)  ฌัชฌา รุจินานนท์ (2543)  คาร่า พลสิทธิ์ (2544)  สิริยากร พุกกะเวส (2545)  แอน ทองประสม (2547)  จินตหรา สุขพัฒน์ (2549) 
2551-2575:  เพ็ญพักตร์ ศิริกุล (2555)  ปรีชญา พงษ์ธนานิกร (2557)  ชุติมณฑน์ จึงเจริญสุขยิ่ง (2560)
จิตภัสร์ กฤดากร

| จิตภัสร์ กฤดากรท> ช., บ.ม. |
| --- | --- |


รองหัวหน้าพรรคประชาธิปัตย์
อยู่ในวาระ
เริ่มดำรงตำแหน่ง  9 ธันวาคม พ.ศ. 2566  (1 ปี 2 เดือน 19 วัน)
 
ข้อมูลส่วนบุคคล
เกิด: จิตภัสร์ ภิรมย์ภักดี 16 มิถุนายน พ.ศ. 2528 (39 ปี) กรุงเทพมหานคร ประเทศไทย
พรรคการเมือง: ประชาธิปัตย์ (2550–ปัจจุบัน)
การเข้าร่วม พรรคการเมืองอื่น: กปปส.
บุพการี: จุตินันท์ ภิรมย์ภักดี (บิดา) หม่อมหลวงปิยาภัสร์ ภิรมย์ภักดี (มารดา)
ศิษย์เก่า: คณะรัฐศาสตร์ จุฬาลงกรณ์มหาวิทยาลัย
ทรัพย์สินสุทธิ: 664.7 ล้านบาท (ปี 2562)

จิตภัสร์ กฤดากร (เกิด 16 มิถุนายน พ.ศ. 2528) ชื่อเล่น ตั๊น เป็นนักการเมืองสตรีชาวไทย ปัจจุบันดำรงตำแหน่งรองหัวหน้าพรรคประชาธิปัตย์ ที่ปรึกษาประธานคณะกรรมาธิการการตำรวจสภาผู้แทนราษฎร และที่ปรึกษารัฐมนตรีว่าการกระทรวงทรัพยากรธรรมชาติและสิ่งแวดล้อม อดีตสมาชิกสภาผู้แทนราษฎร แบบบัญชีรายชื่อ อดีตรองเลขาธิการและรองโฆษกพรรคประชาธิปัตย์ อดีตเลขานุการรัฐมนตรีว่าการกระทรวงเทคโนโลยีสารสนเทศและการสื่อสาร (จุติ ไกรฤกษ์)